Държавен вестник, бр. 110, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  110
ОФИЦИАЛЕН РАЗДЕЛ
МИНИСТЕРСТВА
И ДРУГИ ВЕДОМСТВА
МИНИСТЕРСТВО 
НА ОБРАЗОВАНИЕТО И НАУКАТА
НАРЕДБА № 106
от 9 декември 2025 г.
за придобиване на квалификация по профе­
сията „Машини, съоръжения и системи в 
индустрията“
Раздел I
Общи положения
Чл. 1. С тази наредба се определя дър­
жавният образователен стандарт (ДОС) за 
придобиването на квалификация по професия 
код 071503 „Машини, съоръжения и системи 
в индустрията“ от област на образование 
„Техника“ и професионално направление 
код 0715 „Машиностроене, механотехника, 
металообработване и металургия“ съгласно 
Списъка на професиите за професионално об­
разование и обучение по чл. 6, ал. 1 от Закона 
за професионалното образование и обучение.
Чл. 2. Държавният образователен стандарт 
за придобиването на квалификация по профе­
сия код 071503 „Машини, съоръжения и сис­
теми в индустрията“ съгласно приложението 
към тази наредба определя изискванията за 
придобиването на втора и трета степен на 
професионална квалификация по професията, 
за придобиване на квалификация по част от 
професията, както и за достигане на отделни 
единици резултати от ученето. 
Чл. 3. Въз основа на ДОС по чл. 1 и рам­
ковите програми по чл. 10, ал. 3, т. 2, 3, 5 и 
6 от Закона за професионалното образование 
и обучение се разработват типови учебни 
планове за ученици, учебни планове за лица, 
навършили 16 години, и учебни програми за 
обучението по професията. 
Раздел II
Съдържание на държавния образователен 
стандарт
Чл. 4. (1) Държавният образователен стан­
дарт по чл. 1 определя изискванията към 
кандидатите, описанието на професията, 
единиците резултати от учене за придобива­
не на всяка от степените на професионална 
квалификация по професията, критериите и 
средствата за оценяване на всяка единица 
резултат от учене, съвкупността от едини­
ци резултати от ученето, които формират 
придобиването на квалификация по част от 
професия, изискванията към материалната 
база и изискванията към обучаващите.
(2) Държавният образователен стандарт за 
придобиване на квалификация по професията 
включва общата, отрасловата и специфичната 
професионална подготовка с необходими­
те професионални компетентности, които 
гарантират на обучаемия възможността за 
упражняване на професията след завършване 
на обучението.
Заключителни разпоредби
§ 1. Учебните планове и учебните програ­
ми по чл. 3, разработени въз основа на тази 
наредба, започват да се прилагат от учебната 
2026 – 2027 г. за учениците, които постъпват 
в VIII клас в училищното професионално об­
разование и обучение, а за лица, навършили 
16 години – от 1 януари 2026 г. 
§ 2. Тази наредба се издава на основание 
чл. 22, ал. 6 във връзка с ал. 2, т. 6 от Закона за 
предучилищното и училищното образование.
Министър:
Красимир Вълчев
Приложение
към чл. 2
ДЪРЖАВЕН ОБРАЗОВАТЕЛЕН СТАНДАРТ 
ЗА ПРИДОБИВАНЕ НА КВАЛИФИКАЦИЯ ПО ПРОФЕСИЯТА 
„МАШИНИ, СЪОРЪЖЕНИЯ И СИСТЕМИ В ИНДУСТРИЯТА“ 
 Професионално направление 
 Код: 0715 
Машиностроене, механотехника, металообработване и 
металургия 
 Професия 
 Код: 071503 
Машини, съоръжения и системи в индустрията 
 Степени на професионална квалификация 
- 
II 
III 
- 
 Ниво по Национална квалификационна рамка (НКР) 
- 
3 
4 
- 
 Ниво по Европейска квалификационна рамка (ЕКР) 
- 
3 
4 
-